31998R0575
L 076/29
JURNALUL OFÍCIAL AL UNIUNII EUROPENE
REGULAMENTUL (CE) NR. 575/98 AL COMISIEI
din 12 martie 1998
privind eliberarea certificatelor de import de orez și de brizură de orez pentru cererile prezentate în temeiul articolului 2 alineatul (2) din Regulamentul (CE) nr. 327/98 (tranșă suplimentară din ianuarie 1998)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 327/98 al Comisiei din 10 februarie 1998 privind deschiderea și modul de gestionare a anumitor contingente tarifare pentru importul de orez și de brizură de orez (1), în special articolul 5 alineatul (2),
întrucât articolul 2 alineatul (2) din Regulamentul (CE) nr. 327/98 prevede deschiderea unei tranșe suplimentare pentru eliberarea certificatelor de import pentru luna ianuarie 1998; întrucât cererile de certificate de import pentru această tranșă suplimentară se depun în cursul primelor zece zile lucrătoare de la data intrării în vigoare a Regulamentului (CE) nr. 327/98;
întrucât, în temeiul articolului 5 alineatul (2) din Regulamentul (CE) nr. 327/98, Comisia decide, în termen de zece zile începând cu ultima zi a termenului de comunicare a cererilor de certificate, în ce măsură se poate da curs cererilor depuse și stabilește cantitățile disponibile în cadrul tranșei următoare;
întrucât, după analizarea cantităților pentru care s-au depus cereri, se prevede eliberarea de certificate pentru cantitățile cerute la care se aplică, după caz, un procent de reducere în conformitate cu dispozițiile anexei la prezentul regulament,
ADOPTĂ PREZENTUL REGULAMENT:
Articolul 1
(1) Pentru cererile de certificate de import de orez și de brizură de orez depuse în temeiul articolului 2 alineatul (2) din Regulamentul (CE) nr. 327/98 și comunicate Comisiei, certificatele se eliberează pentru cantitățile care figurează în cererile la care se aplică, după caz, reducerile stabilite în anexă.
(2) Cantitățile disponibile în cadrul tranșei următoare sunt stabilite în anexă.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 martie 1998.